b'\n_START_ARTICLE_\nBresse\n_START_PARAGRAPH_\nBresse (provansalsko Br\xc3\xaasse) je nekdanja provinca v vzhodni francoski regiji Rona-Alpe, med Burgundijo in Juro. Geografski pojem ima dva pomena: Bresse bourguignone (ali louhannaise), ki le\xc5\xbei na vzhodu departmaja Sa\xc3\xb4ne-et-Loire, in Bresse, slednji le\xc5\xbei v departmaju Ain. Bresse se razprostira od Dombesa na jugu do reke Doubs na severu in od reke Saone na zahodu do Jurskega pogorja na vzhodu.\n_START_SECTION_\nZgodovina\n_START_PARAGRAPH_\nBresse je v srednjem veku pripadal gospodi v B\xc3\xa2g\xc3\xa9ju, od katerih je leta 1272 pre\xc5\xa1el k Savojcem. Provinca je bila ustanovljena v prvi polovici 15. stoletja. Na za\xc4\x8detku je bilo njeno glavno mesto B\xc3\xa2g\xc3\xa9, njegova lega v bli\xc5\xbeini francoske meje pa je spodbudila nastanek novega sredi\xc5\xa1\xc4\x8da v Bourg-en-Bresse. Bresse je bil na udaru francoskega kralja Henrika IV., ki je hotel pove\xc4\x8dati svoje ozemlje. Leta 1601 je bila provinca s sporazumom v Lyonu predana Franciji, v kateri je skupaj s provinco Bugey oblikovala sprva lo\xc4\x8deno oblast, kasneje del oblasti v Burgundiji. Savojska gospoda je v zameno za Bresse in Bugey dobila ozemlje Ch\xc3\xa2teau-Dauphin v Piemontu.\n_START_SECTION_\nJezik\n_START_PARAGRAPH_\nJezik Bressan, dialekt frankoprovansal\xc5\xa1\xc4\x8dine, je bil osnovni jezik poluradnega komuniciranja na pode\xc5\xbeelju vse do 70-ih let 20. stoletja.'